|  |
| --- |
| http://www.mesta-obce.sk/imgs/erb/_514268.gif |
|

**Materiál na rokovanie**

**Mestského zastupiteľstva v Novákoch**

|  |  |  |
| --- | --- | --- |
| **Názov materiálu** | **Návrh na vykrytie dlhu mesta, vyplývajúceho zo súdneho sporu s firmou SPORT SERVICE, s.r.o. , so sídlom Diaková 103** | |
| **Predkladá** | RNDr. Daniel Daniš | Podpis: |
| **Spracovateľ** | Ing. Zuzana Hajsterová | Podpis: |
| **Dátum rokovania** | 27.6.2016 | |
| **Dôvod predloženia** | Materiál sa predkladá podľa požiadaviek na schválenie. | |

**Návrh na uznesenie:**

**Berie na vedomie :**

Potrebu finančných prostriedkov na vykrytie dlhu mesta Nováky , vyplývajúceho zo súdneho sporu s firmou SPORT SERVICE, s.r.o., so sídlom Diaková 103, IČO: 36 785 571, ohľadom investičnej akcie Výmena škvarového ihriska za umelý trávnik.

**Schvaľuje:**

1. Zaradiť do programu 9 Šport podprogram 2 Futbalový štadión nasledovné výdavky:

- podpoložka 637012 trovy právneho zastúpenia v sume 14 378,42 €

- podpoložka 717001 Výmena škvarového ihriska za umelý trávnik (úhrada faktúry z roku 2011) v sume 81 453,28 €

2. Financovanie výdavkov na trovy právneho zastúpenia v sume 14 378,42 € a investície Výmena škvarového ihriska za umelý trávnik v sume 81 453,28 € zabezpečiť nasledovne:

1. nerealizovať v roku 2016 investičnú akciu v programe 7 Komunikácie podprogram 2 Výstavba miestnych komunikácií oddiel 04.5.1 podpoložka 717002 Rekonštrukcia ul. Kukučínova v sume 70 000,--€, ktorá je finančne vykrytá z plánovaného úveru,
2. Navýšiť plánovaný úver o sumu 11 453,-- € a zmeniť účel čerpania plánovaného úveru z Rekonštrukcie ul. Kukučínovej na účel Výmena škvarového ihriska za umelý trávnik,
3. navýšiť čerpanie rezervného fondu na účel - splátky návratných zdrojov financovania (istín úverov) o 14 378,42 €.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Dôvodová správa**

Na základe právoplatného rozsudku Okresného súdu Prievidza v právnej veci navrhovateľa: SPORT SERVICE, s. r. o., so sídlom Diaková 103, IČO: 36 785 571, je odporca Mesto Nováky so sídlom Nám. SNP 349/10, Nováky, povinný zaplatiť navrhovateľovi **81 453,28 €** (faktúra na investičnú akciu Výmena škvarového ihriska za umelý trávnik ) spolu **s úrokom z omeškania 9,25 % ročne zo sumy 81 453,28 €** od 12.5.2011 do zaplatenia a nahradiť mu ostatné trovy konania vo výške **5 887 €** a trovy právneho zastúpenia vo výške **14 378,42 €.**

Na základe dohody s firmou SPORT SERVICE, s. r. o., so sídlom Diaková 103 a Mesta Nováky zmluvné strany sa dohodli na tom, že dlžník uhradí trovy právneho zastúpenia vo výške 14.378,42 € priamo na účet právnej zástupkyne veriteľa Mgr. Barbore Kleinovej Bučkovej so sídlom v Martine. **Celkový dlh dlžníka voči veriteľovi predstavuje ku dňu podpisu dohody čiastku vo výške 125.012,43 € (slovom: jednostodvadsaťpäťtisícdvanásť,43 eur).** V uvedenej čiastke sú zahrnuté nasledovné sumy: suma 81.453,28 €– žalovaná istina, suma 37.672,15 €– úrok z omeškania zo žalovanej istiny ku dňu podpisu dohody a suma 5.887,- € trovy konania (súdny poplatok).Veriteľ sa týmto vzdáva nároku požadovať od dlžníka zaplatenie úrokov z omeškania z dlžnej sumy, ktoré by mu vznikli v čase odo dňa uzatvorenia tejto dohody až do úplného a riadneho splnenia záväzku dlžníkom, avšak len za kumulatívneho splnenia obidvoch nasledovných podmienok :

- časť dlhu vo výške **75.621,58 €** bude veriteľovi uhradená najneskôr dňa 20.07.2016, a

- časť dlžnej sumy vo výške **49.390,85 €** bude veriteľovi uhradená najneskôr dňa 25.03.2017, a to v mesačných splátkach vo výške 6.173,86 € (slovom: šesťtisíc stosedemdesiattri,86 eur) počnúc mesiacom august 2016 vždy do dvadsiateho piateho dňa príslušného mesiaca, na bankový účet veriteľa až do celkového uhradenia predmetného dlhu, s tým že dlžník sa môže dostať v jednotlivých mesiacoch splácania dlhu do omeškania, avšak zvyšnú časť dlžnej sumy celkom vo výške 49.390,85 € musí dlžník veriteľovi uhradiť kumulatívne v lehote najneskôr do 25.03.2017.

Na základe vyššie uvedeného sa Mesto Nováky rozhodlo prefinancovať v roku 2016:

a) investičnú akciu Výmena škvarového ihriska za umelý trávnik vo výške 81 453,28 € z plánovaného úveru na rok 2016, pričom sa úver navýši o 11 453,-- €, lebo je nahradený za investičnú akciu rekonštrukcia ul. Kukučínova v sume 70 000 €, a

b) trovy právneho zastúpenia vo výške 14.378,42 €, ktoré sa mesto rozhodlo financovať z rozpočtu, pričom na vykrytie schodku, ktorý týmto vznikne, použije rezervný fond na krytie istín úverov.

Zvyšnú časť dlhu vo výške 43 559,15 € bude mesto riešiť v nasledujúcom období úsporou finančných prostriedkov resp. plánovaním dlhu vo výdavkoch roku 2017.

**Úverová zaťaženosť mesta Nováky**

**k 30.4.2016 .**

V zmysle § 17 ods.6 Zákona 583/2004 Z.z. o rozpočtových pravidlách územnej samosprávy a doplnení niektorých zákonov musíme spĺňať nasledovné:

**1./ celková suma dlhu neprekročí 60 % skutočných bežných príjmov predchádzajúceho rozpočtového roka**

skutočnosť bežných príjmov roku 2015: 4 000 262,--€ plnenie

z toho 60% : 2 400 157,--€

celkový dlh mesta- účet 461 k 30.4.2016 = 629 157 €

výška nového úveru = 311 973 €

spolu úvery: 941 130 €

**Zadĺženosť mesta** Nováky po započítaní nového úveru 311 973,-- € predstavuje **23,53 %** zo skutočných bežných príjmov.

**Záver: Z uvedeného prepočtu vyplýva, že je dodržaný § 17 odsek 6 a/ Zákona č.583/2004 Z. z. o rozpočtových pravidlách územnej samosprávy a doplnení niektorých zákonov.**

**2./ suma ročných splátok návratných zdrojov financovania vrátane úhrady výnosov neprekročí 25 % skutočných bežných príjmov predchádzajúceho roka**

skutočnosť bežných príjmov roku 2015 : 4 000 262,--€ plnenie

ročné splátky úverov 183 781,-- € istina

10 850,-- € úroky/ aktualizácia č.1/

spolu splátky úverov: 194 631,-- €

čo predstavuje **4,87 %** skutočných bežných príjmov predchádzajúceho roka **,** čo je menej ako 25 %, **čím je dodržaný § 17 odsek 6 b/ Zákona č.583/2004 Z. z. o rozpočtových pravidlách územnej samosprávy a doplnení niektorých zákonov.**